Programul Rabla nu este doar pentru maşini, ci şi pentru periuţele de dinţi. Sistemul este însă mai simplu, dai o periuţă veche şi primeşti una nouă.

Ideea acestui schimb a fost lansată după ce un studiu a arătat o situaţie îngrijorătoare. Un român care locuieşte la oraş foloseşte aceeaşi periuţă de dinţi de-a lungul a doi ani, deşi medicii dentişti recomandăp shimbarea periuţei o dată la trei luni.

La sat, situaţia este şi mai îngrijorătoare. Oamenii îşi schimbă periuţa de dinţi o dată la zece ani.

Nici consumul de pastă de dinţi nu este prea mare. Românii din orașe consumă 1,3 tuburi de pastă pe an, în vreme de în mediul rural un tub de pastă de dinţi îi ajunge unui om peste trei ani.

De aici şi statisticile care arată cât de precară este dantura românilor.

„Conform ultimelor studii, 80 la sută dintre români suferă de diverse afecţiuni dentare”, spune dr. Dorin Rîşnoveanu, medic stomatolog.

Problemele dentare încep însă de la vârste mici. 7 din zece copii până în 13 ani au carii pe dinţii temporari.

În lispa unei educaţii adecvate, situaţia se înrăutăţeşte. Cariile apar şi la dinţii definitivi, iar statisticile arată că 90 la sută rămân netratate.